Jangari-sarguzasht oʻyin. Jangari-sarguzasht oʻyin ham jangari, ham sarguzasht janridagi oʻyin janrlari unsurlarini birlashtirgan videooʻyin janridir. Jangari-sarguzasht gibrid janrdir va shu sababli atamaning taʼrifi juda keng qamrovlidir. Bu fakt, ehtimol, jangari-sarguzasht eng keng tarqalgan videooʻyin janri degan xulosaga olib keladi. Odatda, sof sarguzasht janridagi oʻyinlarda oʻyinchi yechish uchun vaziyatli muammolar mavjud boʻlib, juda oz yoki umuman jangari unsurlar boʻlmaydi. Bu turdagi oʻyinlarda jangari unsurlari mavjud boʻlsa-da, ular faqatgina mini-oʻyinlar ichiga joylashtiriladi. Sof jangari oʻyinlarda esa reflekslarni qiyinlashtiradigan real vaqtdagi oʻzaro taʼsirga asoslangan geympley boʻladi. Shunga koʻra. jangari-sarguzasht janridagi oʻyinlar ham zoʻravonlik, ham zoʻravonliksiz situatsiyalarda ham rekleks, ham muammoni yechishni qamrab oladi.